Att. — Rhamnous — 248/247 BC — PAE 1989[1992].34,16 — SEG 41.86
Region: Attica (IG I-III) — Rhamnous

εδοξεν τοις στρατευομενοις των πολιτων εν ρ[α]μνουντι θεοχαρης χαιριου λευκονοευς ειπεν επειδ[η] θουκριτος χειροτονηθεις υπο του δημου στρατη[γος] επι την χωραν την παραλιαν επι καλλιμηδου αρχο[ν]τος επιμεμεληται της τε φυλακης του φρουριου και των στρατευομενων εν ραμνουντι καλως και [δι]καιω[ς] κατα τα ψηφισματα του δημου και κοινει κα[ι ι]δια[ι εκ]αστωι χρειαν παρεχομενος διατετελεκ[εν] [ε]ι[ς α α]ν αυτον παρακαλωσιν παρεσκευασε δε κ[αι] σιτον ικανον τει φυλακει πριαμενος εκ των ιδιω[ν] [αν]ατεθηκε και συνεδριον προς τωι στρατηγ[ιωι] [κα]τεσκευακε δε και πυλωριον και πυλας εκ των ιδ[ιων] [α]ποδεικνυμενος την ευνοιαν ην εχων διατελε[ι] [προς τε] τον δημον και προς τους στ[ρα]τευομενο[υς] [των] πολιτων αγαθει τυχει δεδοχθαι τ[οι]ς στρατευομεν[οις] [τω]ν πολιτων ραμνουντι επαινεσαι θουκριτον αλκιμαχο[υ] [μυ]ρρινουσιον και στεφανωσαι χρυσωι στεφανωι κατα τον [νο]μον αρετης ενεκα και ευνοιας ην εχων διατελει προς τε τον [δη]μον και προς τους στρατευομενους εν ραμνουντι αναθεινα[ι] δε και γραψαντας την εικονα αυτου εν πινακι εν τωι νεμ[ε]σιωι αναγραψαι δε τοδε το ψηφισμα εν στηλει λιθινε[ι] και στησαι προς τει πυλει ελεσθαι δε τρεις ανδρας εκ των στρατιωτων οιτινες επιμελησονται της α[να]θεσεως της στηλης και του πινακος εις δε την αναγραφην και την στηλην και τον πινακα ο τι αναλωμ[α] γεν[η]ται λογισασθωσαν οι αιρεθεντες τοις στρατιωταις [ο]ιδε ειρεθησαν θεοχαρης χαιριου λευκονοευς δημ[οφι]λος φανοκρατου ραμνουσιο[ς] σωναυτης τεισιδος φαληρευς αθηναιων οι στρατευομενοι ραμνουντι θουκριτον αλκιμαχου μυρρινουσιον.